20. dodjela Oscara

**20. dodjela Oscara** je održana 20. marta 1948. u dvorani Shrine Auditorium u Los Angelesu. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1947. godine. Vodili su je glumci Agnes Moorehead i Dick Powell.

Slično kao i prethodnih nekoliko godina, glasači Akademije su nastavili trend nagrađivanja ozbiljnih i društveno angažiranih drama, a što je donijelo pobjedu filmu *[[Gentleman's Agreement]]* posvećenom prikazu antisemitskih predrasuda u tadašnjem američkom društvu. Taj je film, pak, dobio samo tri nagrade, i po njihovom broju se nije previše isticao od drugih pobjednika. Zbog toga je 20. dodjela "Oscara" ostala upamćena po najravnomjernijoj raspodjeli nagrada u historiji.

20. dodjela je za historiju filma ostala upamćena i po tome što je počasni Oscar dobio crni glumac James Baskett za nastup u filmu *[[Song of the South]]*, koji će kasnije postati izvorom kontroverzi zbog toga što mu je sadržaj navodno povlađivao rasističkim predrasudama i stereotipima.

Oscar za najbolju sporednu mušku ulogu je dobio Edmund Gwenn za film *[[Miracle on 34th Street (film, 1947)|Čudo u 34. ulici]]*; u trenutku primanja nagrade je imao 71 godinu i tako postao dotada najstariji dobitnik "Oscara". Time je oborio rekord Charlesa Coburna sa 66 godina, i postavio novi, koji će tek 1976. godine oboriti George Burns.

Sama je ceremonija ostala upamćena po tome što je Rosalind Russell, nominirana za najbolju glumicu zahvaljujući ulozi u filmu *[[Mourning Becomes Electra (film)|Mourning Becomes Electra]]*, ustala sa stolice neposredno prije samog proglašenja pobjednice, uvjerena kako će "Oscar" pripasti upravo njoj. Međutim, kada se ispostavilo da je pobijedila Loretta Young s ulogom u filmu *[[The Farmer's Daughter (film, 1947)|The Farmer's Daughter]]*, Russell nije sjela natrag na stolicu nego je ostala stajati i počela pljeskati, pokrenuvši ovacije u publici.

## Nagrade

Pobjednici su navedeni prvi i označeni **podebljanim slovima**.

## Počasne nagrade
* James Baskett
* Bill and Coo
* Pukovnik William N. Selig, Albert E. Smith, Thomas Armat and George K. Spoor

### Najbolji film na stranom jeziku
* *[[Shoeshine (film)|Shoeshine]]* (Italija)

### Najavljivači nagrada
* Anne Baxter (najbolja fotografija, sporedni glumac i scenario)
* Ingrid Bergman (počasna nagrada za Jamesa Basketta)
* Donald Crisp (najbolji sporedni glumac i režiser)
* Olivia de Havilland (najbolji glumac)
* Jean Hersholt (počasne nagrade)
* Fredric March (najbolja glumica i najbolji film)
* Robert Montgomery (naučne i tehničke nagrade)
* Agnes Moorehead (najbolja fotografija)
* George Murphy (scenarističke nagrade)
* Larry Parks (najbolji specijalni efekti, muzika i snimanje tvuka)
* Dick Powell (najbolja scenografija)
* Dinah Shore (najbolja originalna pjesma)
* Shirley Temple (nagrade za dokumentarne i kratke filmove)

### Izvođači
* Dennis Day
* Frances Langford
* Gordon MacRae
* Johnny Mercer
* Dinah Shore

## Višestruke nominacije i nagrade

Sljedeći filmovi su imali višestruke nominacije:

* *8 nominacija:* *Gentleman's Agreement*
* *5 nominacija:* *The Bishop's Wife*, *Crossfire*, *Great Expectations*
* *4 nominacija:* *A Double Life*, *Green Dolphin Street*, *Life with Father*, *Miracle on 34th Street*
* *3 nominacije:* *Body and Soul*, *Mother Wore Tights*
* *2 nominacije:* *Black Narcissus* *The Farmer's Daughter*, *Kiss of Death*, *Mourning Becomes Electra*, *Smash-Up, the Story of a Woman*, *Song of the South*

Sljedeći filmovi su dobili više od jedne nagrade:

* *3 pobjede:* *Gentleman's Agreement*, *Miracle on 34th Street*
* *2 pobjede:* *Black Narcissus*, *A Double Life*, *Great Expectations*

## Povezano
* 5. dodjela Zlatnog globusa

## Reference

## Vanjske veze
* Academy Awards Database